Reacția DSU, după ce Curtea de Apel a decis că masca nu este obligatorie în spațiile deschise.
Curtea de Apel București a decis că purtarea măştii de protecţie în spaţiile publice deschise nu este obligatorie. DSU a reacționat: Masca rămâne obligatorie în spațiile deschise. Decizia poate fi atacată cu recurs în maxim două zile de la comunicare.
După ce Curtea de Apel București a decis că purtarea măştii de protecţie în spaţiile publice deschise nu este obligatorie, Departamentul pentru Situații de Urgență a precizat că Hotărârea de Guvern rămâne neschimbată și nu a fost atacată în justiție.Astfel, va rămâne obligatorie purtarea măștii la nivel național."În ceea ce privește prevederea prin care se constituie obligativitatea purtării măștii de protecție în spații închise și deschise, reiterăm articolul prevăzut în ultimul Ordin de prelungire a carantinei zonale pentru municipiul Constanța, astfel:Se instituie obligativitatea purtării măștii de protecție, astfel încât să se acopere nasul și gura, pentru toate persoanele care au împlinit 5 ani, prezente în spații închise și deschise.Baza legală a acestui ordin o constituie Hotărârea de Guvern nr.1065 din 11 decembrie 2020 privind prelungirea stării de alertă pe teritoriul României începând cu data de 14 decembrie 2020, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19. În Anexa 2 privind măsurile pentru asigurarea rezilienței comunităților, se precizează că în spațiile publice, spațiile comerciale, mijloacele de transport în comun și la locul de muncă se instituie obligativitatea purtării măștii de protecție, astfel încât să acopere nasul și gura“, transmite DSU.